鬼同妳上位

《鬼同妳上位》係香港電視娛樂製作嘅靈異真人騷節目，2020年9月14號到10月2號逢禮拜一到五23:00-23:30喺ViuTV播。節目由火火、吳保錡同風水師七仙羽主持。節目搵咗八位有演出經驗但知名度比較低嘅女藝人參賽，參賽者要挑戰各種探靈任務，用淘汰形式去揀冠軍。

參賽者
初頭8位參賽者包括湯沛宜、林鈺洧、陳康琪、陳綺雯、陳麗柔、羅翠雯、潘思朗、歐曼玉。其中歐曼玉參加第一次探靈後就退出咗，亦無出席到節目嘅宣傳記者會。到節目中段林鈺洧同潘思朗亦退出咗，節目組搵嚟張若錡填補空缺。

每集一覽

ViuTV：鬼同妳上位

電視節目變遷

2020年ViuTV節目
ViuTV真人騷